《夜坐二首 其二》
宋代·方一夔

呼奴薙草火攻蚊，与客高谈到夜深。风辨雌雄分别想，岁占牡牝喜嗔心。

尘生渴肺须狂饮，寒耸诗肩更苦吟。秋色满怀人不寐，坐看落月与横参。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。